CELEX: 32020R0516
Language: fi
Date: 2020-04-03 00:00:00
Title: Komission täytäntöönpanoasetus (EU) 2020/516, annettu 3 päivänä huhtikuuta 2020, tiettyjen tavaroiden luokittelusta yhdistettyyn nimikkeistöön

14.4.2020   
               
               
                  FI
               
               
                  Euroopan unionin virallinen lehti
               
               
                  L 114/1
               
            
         KOMISSION TÄYTÄNTÖÖNPANOASETUS (EU) 2020/516,
         annettu 3 päivänä huhtikuuta 2020,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         
         
            Tehty Brysselissä 3 päivänä huhtikuuta 2020.
            
               
                  Komission puolesta,
               
               
                  puheenjohtajan nimissä
               
               Stephen QUEST
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Molemmista päistä avoin zirkoniumseoksesta valmistettu tyhjä putki, jonka pituus on noin 4 m ja paino noin 0,5 kg.
                        Putki on suunniteltu käytettäväksi siten, että se täytetään ydinpolttoaineella, hitsataan, kootaan ja sinetöidään, jolloin sitä voidaan käyttää polttoaine-elementissä olevien uraanipellettien säiliönä.
                     
                     
                        8109 90 00 
                     
                     
                        Luokittelu määräytyy yhdistetyn nimikkeistön 1 ja 6 yleisen tulkintasäännön, XV jakson 3, 5 ja 6 huomautuksen sekä CN-koodien 8109 ja 8109 90 00  mukaisesti.
                        Tavara vastaa objektiivisten ominaisuuksiensa vuoksi sanamuotoa nimikkeessä 8109, johon kuuluvat zirkoniumseoksesta valmistetut tavarat, joita käytetään esimerkiksi ydinpolttoainepanosten suojakuorien ja ydinvoimaloiden metallirakenteiden valmistukseen (ks. myös harmonoidun järjestelmän selitykset, nimike 8109).
                        Putkea on vielä käsiteltävä eri tavoin, ennen kuin se voidaan jalostaa erityisiksi tunnistettaviksi tavaroiksi. Sen vuoksi tavaralla ei tullille esitettäessä katsota olevan nimikkeen 8401 ydinreaktorien polttoaine-elementtien objektiivisia ominaisuuksia. Näin ollen luokittelu nimikkeen 8401 ydinreaktorien säteilyttämättömiksi polttoaine-elementeiksi ei tule kyseeseen.
                        Sen vuoksi tavara luokitellaan CN-koodiin 8109 90 00  muuksi zirkoniumista valmistetuksi tavaraksi.